joelniklaus/EU_Wikipedias huggingface dataset:
Jorma Sandelin

Jorma Alexander Sandelin (s. 4. kesäkuuta 1936 Kristiinankaupunki) on suomalainen kilpauransa päättänyt jousiampuja.

Sandelin edusti Suomea lukuisissa arvokisoissa ja saavutti kymmeniä SM-mitaleja sekä Suomen ennätyksiä. Hän voitti yksilökilpailussa MM-pronssia vuonna 1961 ja joukkuekilpailussa kolme MM- sekä kolme EM-mitalia. Münchenin kesäolympialaisissa 1972 Sandelin sijoittui yksilökilpailussa 40:nneksi. Hänen vuoden 1969 FITA-kierroksella tekemänsä tulokset ylittivät silloisen maailmanennätyksen.

Lähteet

Aiheesta muualla 
 Jorma Sandelin Bio, Stats, and Results  Olympics at Sports-Reference.com 

Suomalaiset jousiampujat
Vuonna 1936 syntyneet
Elävät henkilöt
Peter Fazer

Karl Peter Fazer  (23. lokakuuta 1934 Helsinki – 24. lokakuuta 1998 Kirkkonummi) oli suomalainen yritysjohtaja ja kilpapurjehtija, joka kilpaili vuoden 1964 kesäolympialaisissa. 

Peter Fazerin vanhemmat olivat vuorineuvos Sven Fazer ja Tessi Hackman, Fazer-yhtiön perustaja Karl Fazer oli hänen isoisänsä. Peter Fazer aloitti työt Fazerin makeistehtaalla jo 16-vuotiaana. Hän oli yhtiön toimitusjohtaja isänsä jälkeen vuodesta 1965 vuoteen 1987, jolloin hänestä tuli yhtiön hallituksen puheenjohtaja. Fazer kuoli sydänkohtaukseen kotonaan, täytettyään 64 vuotta edellisenä päivänä.

Lähteet 

Suomalaiset kilpapurjehtijat
Suomensveitsiläiset henkilöt
Suomalaiset elinkeinoelämän vaikuttajat
Suomalaiset yritysjohtajat
Vuonna 1934 syntyneet
Vuonna 1998 kuolleet
TEMPO

TEMPO eli (2,2,6,6-tetrametyyli-piperidin-1-yyli)oksyyli (C9H18NO) on heterosyklinen orgaaninen yhdiste. Yhdiste on rakenteeltaan radikaali, mutta on radikaaliksi poikkeuksellisen stabiili. TEMPOa voidaan käyttää orgaanisen kemian synteeseissä hapettimena.

Ominaisuudet, valmistus ja käyttö
Huoneenlämpötilassa TEMPO on väriltään oranssinpunaista kiteistä ainetta. Yhdiste liukenee orgaanisiin luottimiin. TEMPO on voimakas hapetin. Lisäksi se on myrkyllistä ja ärsyttää voimakkaasti ihoa.

TEMPOa valmistetaan hapettamalla 2,2,6,6-tetrametyylipiperidiiniä. Yleensä hapetus tehdään käyttäen joko natriumhypokloriittia tai ilman avulla. Käytettäessä hapettimena ilmaa tarvitaan lisäksi metallikationi katalyytiksi ja tyypilisimpiä tähän käytettyjä metalleja ovat Cu+- Ru2+ ja Mn2+/Co2+-kationit. Muodostuva TEMPO hapettuu edelleen varsinaiseksi hapettimeksi, joka on oksoammoniumkationi.

TEMPO hapettaa primääriset alkoholit aldehydeiksi ja sekundääriset alkoholit ketoneiksi. Ainesuhteista riippuen aldehydit voidaan hapettaa myös karboksyylihapoiksi. Lisäksi TEMPO hapettaa diolit laktoneiksi tai hydroksialdehydeiksi ja sulfidit sulfoksideiksi. Teollisuudessa TEMPOa käytetään hapettamaan muun muassa retinoli retinaaliksi ja lääketeollisuuden tarvitsemien lähtöaineiden synteeseissä steroidijohdannaisten valmistamiseen. TEMPOa voidaan käyttää myös radikaalipolymeroinneissa. TEMPO reagoi pidentyvän radikaaliketjun pään kanssa muodostaen additiotuotteen. Tämä estää pään radikaalia reagoimasta edelleen. Additiotuote voidaan hajottaa kuumentamalla, jolloin TEMPO irtoaa ja muodostuu polymeeriradikaali, joka voi jatkaa edelleen reaktiota. Näin voidaan säädellä esimerkiksi halutun polymeerin molekyylimassaa. TEMPOa on käytetty tähän tarkoitukseen muun muassa polystyreenin valmistuksessa.

Lähteet

Piperidiinit
Tokasikajuttu

Tokasikajuttu on vuonna 2017 ensi-iltansa saanut kansainvälisenä yhteistuotantona valmistettu dokumenttielokuva, jonka on ohjannut ja käsikirjoittanut Jukka Kärkkäinen ja J-P Passi. Pertti Kurikan Nimipäivät -yhtyeestä kertova elokuva on itsenäinen jatko-osa saman tekijätiimin kulttimaineeseen nousseelle vuoden 2012 elokuvalle Kovasikajuttu. Elokuva esitettiin Yle TV1:n Dokumenttiprojektissa huhtikuussa 2018.

Palkinnot ja ehdokkuudet

Arvostelut

Lähteet

Aiheesta muualla 
 
 
 Yle Areena: Tokasikajuttu 

Vuoden 2017 elokuvat
Vuoden 2017 suomalaiset elokuvat
Suomalaiset dokumenttielokuvat
Pertti Kurikan Nimipäivät
Fabrice Leggeri

Fabrice Leggeri (s. 28. maaliskuuta 1968, Alsace, Ranska) on EU:n rajavirasto Frontexin nykyinen johtaja, joka on kotoisin Ranskasta. Hän on ollut virassa 16. tammikuuta 2015 lähtien.

Ura 
Leggeri suoritti jatkotutkinnon nykyhistoriasta Pariisin yliopistossa. Hän on suorittanut tutkinnon myös Ecole normale supérieure (ENS) -korkeakoulussa  ja Institut d’Etudes Politiques de Paris -kauppakorkeakoulussa.

Leggeri työskenteli ensin sisäministeriössä apulaisosastopäällikkönä, sitten päällikkönä, joka vastasi rajoista, rajat ylittävästä liikenteestä ja viisumeista. Vuosina 2000−2003 Leggeri toimi Euroopan komission kansallisena asiantuntijana, vuosina 2003−2007 varaprefektinä (valtion viranhaltija) kahdessa kunnassa, 2007−2011 kansainvälisestä ja eurooppaoikeudesta vastavan osaston johtajana puolustusministeriössä. Vuonna 2011 hän muutti Ranskan Etelä-Korean suurlähetystön apulaisjohtajaksi Souliin ja palasi takaisin vuonna 2013 toimiakseen sisäministeriön epäsäännöllisen maahanmuuton osastossa muun muassa Schengenin sopimukseen liittyvien asioiden, laittoman maahanmuuton ja budjettien parissa. Vuonna 2015 Leggeri nimitettiin EU:n rajavirasto Frontexin johtajaksi.

27. helmikuuta 2017 Leggeri arvosteli Välimerestä ihmisiä pelastavia järjestöjä siitä, että ne pelastavat ihmisiä vääristä paikoista. Hänen mukaansa eurooppalaisten alusten on vältettävä poimimasta siirtolaisia kyytiinsä yhä lähempänä Libyan rannikkoa, koska se tukee rikollisverkostoja ja ihmiskauppiaita Libyassa ja rohkaisee ihmissalakuljettajia, jolloin he pakottavat vielä aiempia vuosia enemmän siirtolaisia merikelvottomiin aluksiin. Jokaisella on hänen mukaansa kuitenkin velvollisuus auttaa ihmisiä merihädässä.

Lähteet 

Euroopan unionin virkamiehet
Ranskalaiset viranhaltijat
Vuonna 1968 syntyneet
Elävät henkilöt
Kalevalan sanakirja (1949)

Kalevalan sanakirja on vuonna 1949 julkaistu sanakirja ja samalla kuvitettu tietokirja kansalliseepos Kalevalan sanastosta.

Laatiminen
Aimo Turusen laatima teos ilmestyi vuonna 1949 Suomalaisen Kirjallisuuden Seuran kustantamana, joskin aloitteen siitä oli tehnyt jo aiemmin E. A. Tunkelo, joka toimi myös kirjan toimitusvaliokunnan puheenjohtajana. Muut valiokunnan jäsenet olivat Väinö Salminen, Kustaa Vilkuna, E. A. Saarimaa ja Salmisen kuoltua Martti Haavio. Turunen aloitti teoksen laatimisen vuonna 1939, mutta hänen varusmiespalveluksensa, sota-aika ja väitöskirjatutkimuksensa keskeyttivät sen useiksi vuosiksi. Toimitusvaliokunnan jäsenten ohella Turunen mainitsee teoksen laatimisessa avustaneina henkilöinä Aarne Anttilan, Tyyni Vahterin, Sulo Haltsosen, Jouko Hautalan, Elsa Enäjärvi-Haavion sekä Hannes Tepon. Teoksen kuvituksen on tehnyt pääosin Helena Stackelberg, osa kuvista on kuitenkin Martti Haavion toimittamasta Pienois-Kalevalasta ja kolme värikuvaliitettä on tehty Kansallismuseon painolaatoilla. Teoksen laatimista tuki Suomalaisen Kirjallisuuden Seuran ohella Henkivakuutusyhtiö Salama, joka lahjoitti seuralle työtä varten Kalevalan 100-vuotisjuhlan kunniaksi 50 000 markkaa.

Sisältö
Kahdelle palstalle ladotussa teoksessa on 349 sivua, korjausliite ja kolme numeroimatonta värikuvaliitettä kansallispuvuista. Varsinaisen sanaston ohella teoksessa on suomenkielinen ja ranskankielinen esipuhe, lyhenteiden selitykset mukaan lukien kielet ja murteet, paikan nimet sekä lyhentein merkityt lähdeteokset, samoin kuin lyhyt lukuopas ’’Selityksiä’’. Sanakirjan sanasto on aakkosellisessa järjestyksessä, ensimmäinen sana on ’’aamurusko’’ ja viimeinen ’’öitsiä’’. Sanan yhteydessä on selityksen lisäksi sen käyttöä havainnollistavia sitaatteja, viittaukset tai esimerkit Kalevalan säkeisiin, joissa sana esiintyy, sekä mahdolliset lähdeviitteet, samoin kuin monin paikoin piirroskuva nimineen ja mahdollisine lisäteksteineen. Kunkin sanan luokka esitetään ja sen tiedetty tai mahdollinen alkuperä ja muoto eri kielissä voidaan myös esittää, samoin kuin sanan rakentuminen kuten ’’askarvaimo’’ sanoista ’’askare + vaimo’’. Monet sanat selitetään synonyymien avulla, kuten ’’pallea’’ -sanan merkitys ’’kylki tai sivu’’.  Sanojen selitykset ovat hyvin eri mittaisia, lyhimmillaan vain rivin verran ja pisimmillään useita sivuja. Myös sanan Kalevala merkitys selitetään ja sen syntyperää tarkastellaan.

Uusi Kalevalan sanakirja
Raimo Jussila laati vuonna 2009 uuden 520-sivuisen Kalevalan sanakirja -teoksen, joka on paitsi deskriptiivinen sanakirja Kalevalan sanastosta, myös frekvenssi-, sitaatti- ja tulkkisanakirja.

Lähteet

Vuoden 1949 kirjat
Sanakirjat
Suomalaiset tietokirjat
Kirjat suomen kielestä
Kalevala
Frans Heikkinen

Frans Heikkinen (22. huhtikuuta 1906 Paltamo – 8. lokakuuta 1943 Lieksa) oli suomalainen maastohiihtäjä ja olympiaedustaja. Heikkinen edusti Suomea Garmisch-Partenkirchenin olympialaisissa 1936. Heikkinen osallistui 50 kilometrin hiihtoon, jossa sijoittui seitsemänneksi. Heikkinen kuoli jatkosodan aikana aivoverenvuotoon.

Lähteet

Suomalaiset maastohiihtäjät
Vuonna 1906 syntyneet
Vuonna 1943 kuolleet
Humanz


Humanz on Gorillazin viides studioalbumi. Se julkaistiin 28. huhtikuuta 2017 levymerkillä Parlophone.

Albumi nousi Yhdysvaltain ja Iso-Britannian virallisten listojen toiselle sijalle. Suomessa se debytoi virallisen albumilistan kymmenennellä sijalla.

Kappaleet

Standardipainos

Deluxe-version bonuskappaleet

Arvostelut 
 Metacritic: 77/100
 Allmusic: 
 Pitchfork: 6.9/10

Lähteet 

Vuoden 2017 albumit
Gorillazin albumit
Aspro Parks

Aspro Parks (myös Aspro Ocio tai Aspro Group) on espanjalainen yritys, joka omistaa kymmeniä vesi- ja huvipuistoja Euroopan eri maissa. Vuonna 2010 sen arvioitiin olevan maailman kymmenenneksi suurin alallaan. Vuonna 2009 Aspron kohteissa vieraili 8,2 miljoonaa kävijää.

Kohteet 

Aspro Group on vuodesta 2007 lähtien omistanut Suomessa Puuharyhmä Oyj:n ja sen operoimat Vesipuisto Serenan, Tervakosken Puuhamaan, Mikkelin Visulahden sekä Vaasassa viihdekylpylä Tropiclandian ja vuonna 2015 suljetun huvipuisto Wasalandian. Muualla Euroopassa se omistaa 14 vesipuiston Aqualand-ketjun sekä seuraavat kohteet:

 Alpamare-vesipuisto, Zürich, Sveitsi
 Aqualeon-vesipuisto, Espanjan Kultarannikko
 Aquarium Grand Lyon, Lyon, Ranska
 Blue Planet -akvaario, Cheshire, Britannia
 Blue Reef -akvaariot Britannian Newquayssä, Portsmouthissa, Hastingsissa, Tynemouthissa ja Bristolissa
 Boudewijn Seapark, Brujas, Belgia
 Captain Jako, Cap d’Agde, Ranska
 Deep Sea World -akvaario, Fife, Skotlanti
 Deltapark Neeltje Jans, Vrouwenpolder, Alankomaat
 Jungle Park -eläintarha, Teneriffa, Espanja
 L’Aquarium, Barcelona, Espanja
 Marineland, Mallorca, Espanja
 Oakwood -teemapuisto, Pembrokeshire, Britannia
 Palmitos Park -eläintarha ja kasvitieteellinen puutarha, Gran Canaria, Espanja
 Western Park -vesipuisto, Mallorca, Espanja

Lähteet

Espanjalaiset yritykset
Huvipuistotoiminta
Uuden oikeiston kongressi

Uuden oikeiston kongressi (Kongres Nowej Prawicy, KNP) on puolalainen poliittinen puolue, joka on ideologialtaan talousliberaali, sosiaalikonservatiivinen ja euroskeptinen. Puolue syntyi kun Janusz Korwin-Mikken perustamaan Vapaus ja Laillisuus (Wolność i Praworządność) -puolueeseen liittyi 25.4.2011 Reaalipoliittinen Unioni (Unia Polityki Realnej) -puolueen joitakin jäseniä. Korwin-Mikke erotettiin puolueesta vuonna 2015.

Puolue on kuulunut Euroopan parlamentissa Kansakuntien ja vapauden Eurooppa -ryhmään sen perustamisesta lähtien vuodesta 2015.

Katso myös 
 Uusoikeisto

Lähteet

Aiheesta muualla 
 Uuden Kongressin viralliset kotisivut

EU-kriittiset puolueet
Puolalaiset puolueet
Oikeistopopulistiset puolueet
Nationalistiset puolueet
Äärioikeistolaiset puolueet
Jumpin China

Jumpin China oli seitsenhenkinen energinen groove rock -yhtye. Yhtyeen alkumuoto syntyi helsingissä jo vuonna 1994 mutta muodostui tunnettuun muotoonsa 1998. Jumpin China nousi numetal-aallon mukana mutta erottui siitä siten, että tässä oli naislaulaja, torvisektio ja sanoitukset olivat kristilliset.

JC keikkaili muun muassa Jacks of All Tradesin ja Dust Eater Dogsin kanssa ympäri Suomea Desibel-tourin puitteissa keväällä 2001. Lisäksi yhtye vieraili uransa aikana Ruotsissa, Latviassa ja Puolassa. Yhtye ehti uransa aikana esiintyä noin 70 kertaa.

Yhtye julkaisi Come-EP:n vuonna 2000. We've Already Won -single äänitettiin 2001 ja julkaistiin 2002. Single sai positiivisia arvioita osakseen. We've Already Won valittiin Soundin Demopalstalla kuukauden parhaaksi julkaisuksi, ja voittorahoilla yhtye ehti käydä vielä nauhoittamassa mustakantisen demon, joka sitten jäikin yhtyeen viimeiseksi julkaisuksi useiden levytyssopimusneuvotteluiden kariuduttua.

Jumpin China soitti viimeisen keikkansa Tampereen Tullikamarilla 23. elokuuta 2003.

Lähteet

Suomalaiset rockyhtyeet
Theodor Nordström

Karl Fredrik Theodor Nordström (31. elokuuta 1843 – 30. kesäkuuta 1920) oli suomalaissyntyinen geologi ja kemisti, josta tuli Ruotsissa kansanedustaja ja maaherra. 

Nordströmin isä Johan Jakob Nordström vei perheensä "Suomen poliittisen suvaitsemattomuuden" takia Ruotsiin, missä Theodor Nordström kirjoitti ylioppilaaksi ja opiskeli luonnontieteitä. Hän osallistui Adolf Erik Nordenskiöldin tutkimusmatkalle Grönlantiin vuonna 1870. Aikalaisiinsa verrattuna hän oli erittäin laajasti matkustellut mies, joka kävi Euroopan-matkojensa lisäksi Pohjois-Amerikassa 1876, Färsaarilla 1877 ja kävi vuonna 1899 Venäjän halki Siperiassa aina Baikaljärvellä asti.

Uransa alussa hän työskenteli Ruotsin geologisella tutkimuslaitoksella ja opetti samaan aikaan Tukholman teknillisessä instituutissa. Hänet nimitettiin Salan vuorikuntaan kaivosinsinööriksi, ja siitä hän eteni kauppakollegion vuoriasioiden toimistopäälliköksi. Tieteellinen ura vaihtui sujuvasti hallinnolliseen. Vuonna 1897 hän siirtyi rautatiehallituksen johtoon. Hän johti uusien rataosuuksien rakentamista valtakunnanrajalle ja Bohusläniin ja aloitti selvitykset joidenkin rataosien sähköistämiseksi.

Vuosina 1904–1911 Nordström oli Örebron maaherra. Hän kuului valtiopäivien alahuoneeseen seitsemän vuoden ajan ja osallistui myös kunnallispolitiikkaan.

Lähteet 

Ruotsinsuomalaiset henkilöt
Ruotsalaiset poliitikot
Vuonna 1843 syntyneet
Vuonna 1920 kuolleet
Prime Sales

Prime Sales Oy on vuonna 2012 Oulussa perustettu myyntiorganisaatio, jonka toiminnan pääpaino on telemarkkinointipalveluissa.  Yrityksen toimipisteet sijaitsevat Oulussa, Kuopiossa, Seinäjoella, Torniossa, Hämeenlinnassa, Turussa sekä Jämsässä. Pääkonttori sijaitsee Oulussa. 

Prime Sales työllistää valtakunnallisesti yli 100 henkilöä.

Yrityksen liikevaihto on ollut voimakkaassa kasvussa ja tilikauden 3/2019 liikevaihto oli 3,2 miljoonaa euroa ja tilikauden 3/2020 liikevaihto 4,4 miljoonaa euroa.

Yritys kuuluu Suomen Asiakkuusmarkkinointiliittoon (ASML).

Prime Sales Oy:n toimitusjohtaja Joonas Puurunen on valittu Pohjois-Pohjanmaan Yrittäjien vuoden nuoreksi yrittäjäksi 2020

Aiheesta muualla 
"Puhelinmyyntiyhtiö Prime Sales avaa keväällä toimipisteen Mikkeliin ja palkkaa 15–20 työntekijää " 
"28-vuotias Joonas Puurunen on Pohjois-Pohjanmaan Yrittäjien Vuoden nuori yrittäjä 2020"
"Pohjois-Pohjanmaan vuoden nuori yrittäjä oululaisen Prime Sales Oy:n Joonas Puurunen"
"Oma aktiivisuus poiki työpaikan 20 ihmiselle" Jämsän Seutu 16.3.2020
Puhelinmyyjä soittaa kelloa kaupan merkiksi Lapin Kansa 20.09.2017.
 "Haluamme olla esimerkki" Hämeenlinnan Kaupunkiuutiset 23.8.2017.

Lähteet

Suomalaiset telemarkkinointiyritykset
Saurikit

Saurikit (Galinsoga) on asterikasvien (Asteraceae) heimoon kuuluva kasvisuku. Sukuun kuuluu noin 15 lajia.

Saurikit ovat yksivuotisia ruohovartisia kasveja. Niiden varret ovat pystyjä ja lehdet puikeita sekä hammaslaitaisia. Saurikkien kukintona ovat harvassa olevat pienet mykerökukinnot, jotka sijaitsevat varsien päissä. Mykeröiden laitakukkia on neljästä kahdeksaan kappaletta ja ne ovat valkoisia sekä lyhyitä emikukkia. Mykeröiden kehräkukat ovat puolestaan keltaisia, torvimaisia ja kaksineuvoisia.

Suvun lajeista Suomessa ja Ruotsissa tavataan kahta, ripsisaurikkia (Galinsoga quadriradiata) ja tarhasaurikkia (Galinsoga parviflora), joskaan kumpikaan niistä ei ole kovin yleinen.

Saurikkien (Galinsoga) suku on nimetty espanjalaisen Mariano Martinez Galinsogan mukaan, joka oli Madridin kasvitieteellisen puutarhan johtajana 1700-luvulla.

Lajeja 
 Galinsoga amboensis
 Galinsoga boliviensis
 Galinsoga caligensis
 Galinsoga calva
 Galinsoga crozierae
 Galinsoga durangensis
 Galinsoga formosa
 Galinsoga longipes
 Galinsoga macrocephala
 Galinsoga mollis
 Galinsoga parviflora – tarhasaurikki eli vaalea saurikki
 Galinsoga quadriradiata – ripsisaurikki eli tumma saurikki (syn. Galinsoga ciliata)
 Galinsoga spellenbergii
 Galinsoga subdiscoidea
 Galinsoga triradiata

Lähteet

Aiheesta muualla 
 Laji.fi: Saurikit (Galinsoga)
 ITIS: Galinsoga 
 United States Department of Agriculture (USDA): Galinsoga 
 Flora of China: Galinsoga
Nürburgringin 24 tunnin ajo 2009

Nürburgringin 24 tunnin ajo 2009 oli kestävyysajokilpailu, joka ajettiin 23.–24. toukokuuta Nürburgringin Nordschleifen moottoriradalla Saksassa.

Kilpailun voittivat Porschella ajaneet Marc Lieb, Timo Bernhard, Romain Dumas ja Marcel Tiemann.

Tulokset 

Nürburgringin 24 tunnin ajo
Nürburgringin 24 tunnin ajo 2011

Nürburgringin 24 tunnin ajo 2011 oli kestävyysajokilpailu, joka ajettiin 25.–26. kesäkuuta Nürburgringin Nordschleifen moottoriradalla Saksassa.

Kilpailun voittivat Porschella ajaneet Marc Lieb, Lucas Luhr, Timo Bernhard ja Romain Dumas.

Tulokset 

Nürburgringin 24 tunnin ajo
Nürburgringin 24 tunnin ajo 2014

Nürburgringin 24 tunnin ajo 2014 oli kestävyysajokilpailu, joka ajettiin 23.–24. kesäkuuta Nürburgringin Nordschleifen moottoriradalla Saksassa.

Kilpailun voittivat Audilla ajaneet Christopher Haase, Christian Mamerow, René Rast ja Markus Winkelhock.

Tulokset 

Nürburgringin 24 tunnin ajo
Luettelo tunnetuista lohjalaisista

Tämä on luettelo tunnetuista lohjalaisista, jotka ovat joko syntyneet tai vaikuttaneet Lohjalla.

Elinkeinoelämä
Petter Forsström, vuorineuvos
Hille Korhonen, yritysjohtaja

Kulttuuri

Jyrki Anttila, oopperalaulaja
Vili Auvinen, näyttelijä
Hanna Ekola, laulaja
Liisa Enwald, suomentaja, kirjallisuudentutkija
Ellen Favorin, taiteilijatar.  Favorin asui Lohjalla elämänsä viimeiset kymmenen vuotta.
Saima Harmaja, runoilija
Ursula Herlin, koomikko
Eeva Joenpelto, kirjailija
Tomi Joutsen, laulaja
Maija Junno, näyttelijä
Arvid Järnefelt,  kirjailija
Kössi Kaatra, runoilija
Santtu Karvonen, näyttelijä
Elias Kaskinen, laulaja, lauluntekijä
Antti Ketonen, laulaja
Jouni Kokora, oopperalaulaja 
Mikko Kouki, näyttelijä
Sanni Kurkisuo, laulaja
Kai Lehtinen, näyttelijä
Hannu Mäkelä, kirjailija
Marzi Nyman, muusikko
Tarja Omenainen, teatteritaiteen maisteri
Eero Raittinen
Sami Salonen, Kultainen Harmonikka voittaja.
Jaakko Selin, toimittaja
Netta Skog, soittaja
Johanna Tuomola, Lohjalla asuva kirjailija
V. E. Törmänen, kirjailija ja opettaja

Yhtyeitä 
Elias Kaskinen & Päivän Sankarit
Neljänsuora, iskelmäyhtye
Reverend Bizarre, doom metal -yhtye
The Ronski Gang

Politiikka

Hjalmar Linder, kamariherra
Joona Räsänen, kansanedustaja
Matti Saarinen, poliitikko
Riikka Slunga-Poutsalo, kansanedustaja, Perussuomalaisten ex-puoluesihteeri
Teija Tiilikainen, johtaja, ulkopoliittinen instituutti
Kaj Turunen, kansanedustaja, yrittäjä
Heikki Heikinpoika Vaanila, valtiopäivämies
Johannes Virolainen, valtioneuvos

Urheilu
Meri Ilmarinen, painonnostaja
Henri Joona Julius Laaksonen (s. 31. maaliskuuta 1992 Lohja) on suomalais-sveitsiläinen tennispelaaja.
 Henry Manni (s. 18. kesäkuuta 1992 Lohja) on suomalainen pyörätuolikelaaja. 
Oskari Mörö, juoksija
Mika Norja, jääkiekkomaalivahti
Timo Pärssinen, jääkiekkoilija
Marjut Rolig, hiihtäjä
Sanna Stén, soutaja
Tuukka Taponen, autourheilija
Sami-Matti Trogen, Rallycross driver, Lohja
Mika Hietaniemi, korkeushyppääjä

Uskonto
Anna-Mari Kaskinen, virsisanoittaja, runoilija, kirjailija
Adolf Neovius, Lohjan kirkkoherra ja valtakunnallisesti tunnettu historioitsija.

Lähteet 

Tunnetuista lohjalaisista
Lohjalaiset
Osallisuus

Osallisuus ymmärretään yleensä tunteena, joka syntyy kun ihminen on osallisena jossakin yhteisössä esimerkiksi opiskelun, työn, harrastus- tai järjestötoiminnan kautta. Yhteisöissä osallisuus ilmenee jäsenten arvostuksena, tasavertaisuutena ja luottamuksena, sekä mahdollisuutena vaikuttaa omassa yhteisössä. 

Yhteiskunnassa osallisena oleminen tarkoittaa jokaisen mahdollisuutta terveyteen, koulutukseen, työhön, toimeentuloon, asuntoon ja sosiaalisiin suhteisiin. Kansallisella tasolla osallisuus vaikuttaa demokratian keskeisenä rakenteena. Tällöin kansalaisella on oikeus tasavertaisena osallistua ja vaikuttaa itseään koskeviin asioihin ja yhteiskunnan kehitykseen. Myös harrastuksiin osallistuminen, taiteen kuluttaminen, itsensä sivistäminen sekä luottamukseen ja turvallisuuden kokeminen voivat luoda osallisuuden tunnetta. 

Ihmisen osallisuuden aste ja yhteiskunnallinen aktiivisuus vaihtelevat elämänkulun ja -tilanteiden mukaisesti. Osallisuuden kokeminen ja sosiaaliset verkostot lisäävät hyvinvointia ja ehkäisevät  syrjäytymistä.

Osallisuutta lisääviä tekijöitä 
Riittävä toimeentulo on osallisuuden keskeisimpia edellytyksiä. Tämä johtuu siitä, että vähäiset aineelliset resurssit, taloudellinen niukkuus ja perustarpeiden tyydyttämisen edellyttämä taistelu  supistavat olennaisesti muita toimintamahdollisuuksia ja niiden tuomaa mahdollisuutta vuorovaikutukseen ja sosiaalisen merkityksellisyyden kokemiseen. Myös henkinen hyvinvointi, toiminnallinen osallisuus sekä yhteisöihin kuulumisen tunne tai niiden jäsenyys lisäävät osallisuuden kokemista. Yhteiskunnallinen syrjintä ja keskinäisen kunnioituksen puute puolestaan vähentävät sitä.  

Vajaus jollakin osallistumisen ulottuvuudella voi tarkoittaa osallisuuden vähentymistä ja syrjäytymisriskin lisääntymistä. Syrjäytymisellä tarkoitetaan yhteisöllisen toiminnan ulkopuolelle jäämistä. Useimmiten siihen liittyy myös sosiaalista, taloudellista ja terveydellistä osattomuutta ja eriarvoisuutta. Esimerkiksi heikko koettu elämänlaatu lisää osattomuuden kokemuksia.

Osallisuuden kokeminen Suomessa 
Vuonna 2018 julkaistussa kyselytutkimuksessa havaittiin, että työssäkäyvät ja vanhuuseläkeläiset kokevat Suomessa suurempaa osallisuutta kuin työttömät, työkyvyttömät ja vajaakuntoiset. Työelämän ulkopuolella elävät kokevat lisäksi kaksi kertaa enemmän vakavaa psyykkistä kuormittuneisuutta kuin työssäkäyvät.

Katso myös 

 Yhteiskunta
 Yhteisöllisyys
 Sosiaalinen koheesio
 Julkiset palvelut
 Tasa-arvo

Lähteet 

Sosiaalipsykologia
Span 24 tunnin ajo 2008

Span 24 tunnin ajo 2008 oli FIA GT Championship -kauden 2008 viides osakilpailu, joka ajettiin 2.–3. elokuuta. Circuit de Spa-Francorchamps'n radalla Belgiassa.

Kilpailun voittivat Maseratilla ajaneet Michael Bartels, Andrea Bertolini, Eric van de Poele ja Stéphane Sarrazin.

Tulokset 

Span 24 tunnin ajo
Vuoden 2008 moottoriurheilu
Katie Eriksson

Maud Kerstin Katie Marianne Eriksson (o.s. Sundström; 18. marraskuuta 1943 Pietarsaari – 30. elokuuta 2019 Helsinki) oli suomalainen sairaanhoidon opettaja ja Åbo Akademin hoitotieteen professori. Hän oli Pohjoismaiden ensimmäisiä hoitotieteen opettajia, ja hänen vaikutuksensa hoitotieteen käsitteisiin, teoriaan ja ajattelutapaan on ollut kansainvälisestikin tunnustettua. 

Eriksson kirjoitti ylioppilaaksi vuonna 1969 (Brändö svenska samskola). Hän valmistui sairaanhoitajaksi 1965, terveydenhoitajaksi 1967 ja edelleen sairaanhoidon opettajaksi 1970. Hän jatkoi opintojaan Helsingin yliopistossa filosofian maisteriksi 1974, lisensiaatiksi 1976, ja tohtoriksi 1982. Hänen ruotsinkielinen hoitotieteen väitöskirjansa (1981) käsitteli hoitoprosessin merkitystä sairaanhoitajakoulutuksessa: Vårdprocessen: En utgångspunkt för läroplanstänkande inom vårdutbildingen. Eriksson oli vuodesta 1984 lähtien Kuopion yliopiston (nyk. Itä-Suomen yliopiston) hoitotieteen dosentti ja vuodesta 2001 Helsingin yliopiston dosentti. 

Eriksson työskenteli Helsingin ruotsinkielisessä sairaanhoito-oppilaitoksessa (Helsingfors svenska sjukvårdsinstitut) sairaanhoitajien opettajana 1969–1972 sekä sairaanhoidon opettajakoulutuksen opettajana ja rehtorina vuosina 1972–1992. Hän oli Åbo Akademin virkaa tekevä hoitotieteen professori vuosina 1987–1992 ja professori vuosina 1992–1993 sekä Helsingin yliopiston hoito-opin professori vuosina 1993–1998 ja sivutoimenaan HYKSin johtava ylihoitaja (1996–). Vuodesta 1999 hän oli Åbo Akademin hoitotieteen professori, sittemmin emeritaprofessori. Hänen opetustyönsä sekä julkaisutoimintansa jatkui aktiivisena eläkeiän jälkeenkin.

Vuoteen 2006 mennessä Katie Eriksson oli julkaissut noin 100 tieteellistä artikkelia kansallisissa ja kansainvälisissä julkaisuissa. Julkaisut käsittelevät muun muassa hoitotiedettä, didaktiikkaa, terveyttä, kärsimyksen etiikkaa ja tieteen teoriaa. Lisäksi noin 150 muuta julkaisua oppikirjojen ohella. Hänen oppikirjojaan ovat:

 Vårdprocessen: En utgångspunkt för läroplanstänkande inom vårdutbildningen (väitöskirja, 1981)
 Hälsans idé (1984), myös saksaksi
 Vårdandets idé (1987), myös suomeksi, tanskaksi
 Den lidande människan (1994), myös tanskaksi, norjaksi, englanniksi), Yhdysvalloissa The Suffering Human Being
 ”Theory of Caritative Caring”, Handbook of teories: Theorists and Their Work (2006).

Kaija Toivanen tutki omassa vuonna 2009 julkaistussa väitöskirjassaan Katie Erikssonin kärsimystä koskevaa ajattelua ja tuotantoa. Englanninkielisessä teoksessa Nursing theorists and their work (vuoden 2014 painos) Eriksson luokitellaan (englanninkielisen käsitteen caritative caring määrittelijänä) hoitotieteen filosofian edustajaksi. Tämä latinan caritas''-sanasta johdettu lempeän hoitomallin käsite pitää sisällään rakkautta ja huolenpitoa sekä kunnioitusta ihmisen pyhyyttä ja arvokkuutta kohtaan. Potilaan kärsimys, joka johtuu lempeän hoidon puutteesta, loukkaa hänen ihmisarvoaan.

Lähteet

Aiheesta muualla
 Katie Eriksson: List of publications (PDF). Åbo Akademi .

Åbo Akademin professorit
Helsingin yliopiston professorit
Suomalaiset professorit
Vuonna 1943 syntyneet
Vuonna 2019 kuolleet
Hukkariisit

Hukkariisit (Leersia) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi 18 lajia. Hukkariisit kuuluvat samaan Ehrhartoideae-alaheimoon riisien (Oryza) kanssa.

Hukkariisit ovat monivuotisia, korkeakasvuisia sekä laajoja kasvustoja muodostavia heiniä. Niiden varret ovat pystyjä ja kaljuja, joskin solmukohdista karvaisia. Lehdet ovat leveitä, karheita ja vaaleanvihreitä. Kieleke on hyvin lyhyt, karvareunainen. Hukkariisien kukinto on suurikokoinen ja harva röyhy, jonka tähkylät ovat yksikukkaisia. Tähkylöiden kaleet ovat lähes huomaamattomat. Kukkien ulkohelpeet ovat monisuonisia sekä vihneettömiä ja sisähelpeet yksisuonisia. Hukkariisien hedelmä on 3 mm pitkä.

Suvun lajeista Suomessa ja Ruotsissa tavataan vain yhtä, hukkariisiä eli jokihukkariisiä (Leersia oryzoides), joka on kuitenkin harvinainen. Suomessa hukkariisiä on tavattu vain rannikkoseudulta Kymenlaaksosta. Laji on Suomessa luokiteltu vaarantuneeksi sekä on rauhoitettu.

Hukkariisien (Leersia) suku on nimetty 1700-luvulla eläneen apteekkarin, Johann Daniel Leersin mukaan.

Lajeja 
 Leersia hexandra
 Leersia japonica
 Leersia ligularis
 Leersia oryzoides – jokihukkariisi eli hukkariisi
 Leersia stipitata
 Leersia virginica

Lähteet

Aiheesta muualla 
 Laji.fi: Hukkariisit (Leersia)

Heinäkasvit
Cryptoriana – The Seductiveness of Decay

Cryptoriana – The Seductiveness of Decay on Cradle of Filthin kahdestoista studioalbumi. Levy julkaistiin vuonna 2017 Nuclear Blastin kautta.

Kappaleet

Digipak-version bonuskappaleet

Kokoonpano 
 Dani Filth – laulu
 Richard Shaw – kitara
 Ashok Šmerda – kitara
 Daniel Firth – basso
 Lindsay Schoolcraft – koskettimet, taustalaulu
 Martin Skaroupka – rummut

Arvostelut 
 Imperiumi: 7½/10
 Inferno: 
 Kaaoszine: 6/10
 Metalliluola: 8½/10
 Soundi:

Lähteet 

Cradle of Filthin albumit
Vuoden 2017 albumit
Sepangin 12 tunnin ajo 2015

Sepangin 12 tunnin ajo 2015 oli kestävyysajokilpailu, joka ajettiin 12. joulukuuta Sepang International Circuitin moottoriradalla Malesiassa.

Kilpailun voittivat Audilla ajaneet Stuart Leonard, Stéphane Ortelli ja Laurens Vanthoor.

Tulokset 

Moottoriurheilun kestävyyskilpailut
Malesian moottoriurheilu
Sepangin 12 tunnin ajo 2016

Sepangin 12 tunnin ajo 2016 oli kestävyysajokilpailu, joka ajettiin 10. joulukuuta Sepang International Circuitin moottoriradalla Malesiassa.

Kilpailun voittivat Audilla ajaneet Robin Frijns, Christopher Haase ja Laurens Vanthoor.

Tulokset 

Moottoriurheilun kestävyyskilpailut
Malesian moottoriurheilu
Micky Arison

Micky Arison (s. 1949) on israelilais-yhdysvaltalainen  liikemies. Hän on Carnival Corporation & plc -varustamon hallituksen puheenjohtaja.  Hänen isänsä perusti varustamoyhtiön, ja Micky Arison oli sen toimitusjohtaja 34 vuoden ajan, vuoteen 2013 asti. Arison on myös yhdysvaltalaisen koripallojoukkue Miami Heatin omistaja.

Lähteet 

Vuonna 1949 syntyneet
Yhdysvaltalaiset liikemiehet
Elävät henkilöt
Sosiaalinen liikkuvuus

Sosiaalinen liikkuvuus on yksilöiden, perheiden, kotitalouksien tai muiden ihmisryhmien liikehdintää yhteiskunnan sosiaalisten kerrostumien välillä tai sisällä, yhteiskunnallisen ja taloudellisen eli sosioekonomisen aseman muutosta tai liikkumista yhteiskunnan hierarkiassa.

Katso myös 
 Kultahattu-käyrä
 Yhteiskunta
 Sosiaalinen koheesio
 Yhteiskuntaluokka
 Tasa-arvo

Lähteet 
 

Luokkayhteiskunta
Sosiologia
Saara Aittakumpu

Saara Aittakumpu on suomalainen kuoronjohtaja. Aittakumpu on toiminut Polyteknikkojen Kuoron (PK) taiteellisena johtajana maaliskuusta 2013 alkaen, perustamansa naiskamarikuoro Kaari-ensemblen taiteellisena johtajana vuodesta 2008 sekä mieskamarikuoro Valkian taiteellisena johtajana vuodesta 2016 ja kamarikuoro Kampin Laulun taiteellisena johtajana vuodesta 2019. Aiemmin hän on johtanut muun muassa Savolaisen osakunnan laulajia ja Lahden Bach-kuoroa. Aittakumpu on toiminut kuoronjohdon opettajana ja kouluttajana useissa oppilaitoksissa sekä kesäkursseilla. Aittakumpu on ollut kuoromestarina useissa ooppera- ja oratorioproduktioissa. Hän myös tilaa ja kantaesittää kuoroineen ahkerasti nykymusiikkia.

Aittakumpu on suorittanut musiikkipedagogin AMK-tutkinnon pääinstrumenttinaan klarinetti. Sen jälkeen hän suoritti kuoronjohdon A-tutkinnon Sibelius-Akatemiassa erinomaisin arvosanoin vuonna 2007 valmistuen samalla musiikin maisteriksi. Hänen kuoronjohdonopettajiaan ovat olleet Kari Turunen, Jani Sivén ja Matti Hyökki.

Itävallan Linzissä 2015 järjestetyssä 5th Int. Anton Bruckner -kuorokilpailussa hänet palkittiin Conductor Prize -erikoispalkinnolla. Suomen kuoronjohtajayhdistys valitsi Aittakummun Vuoden kuoronjohtajaksi 2018. Aittakumpu palkittiin parhaana kuoronjohtajana Int. Baltic Sea -kuorokilpailussa Latvian Jurmalassa 2019.

Lähteet 

Suomalaiset kuoronjohtajat
Syntymävuosi puuttuu
Elävät henkilöt
Vee-Jay Records

Vee-Jay Records on vuonna 1953 perustettu yhdysvaltalainen levy-yhtiö. Sen toimipaikka on Chicago, ja se on erikoistunut bluesiin, jazziin, rhythm and bluesiin ja rock and rolliin. 

Levy-yhtiön perusti aviopari Vivian Carter ja James Bracken, ja yhtiön nimi on mukaelma heidän etunimistään. Vee-Jay oli myös ensimmäisiä afroamerikkalaisia levy-yhtiöitä, ja  sen ensimmäisiä merkittäviä esittäjiä olivat blues-laulajat Jimmy Reed, Memphis Slim ja John Lee Hooker, sekä R&B-tyyliset lauluyhtyeet The Spaniels, The Dells ja The Eldorados. 1960-luvulla Vee-Jaystä kasvoi suuri soul-levy-yhtiö, kun Jerry Butler, Gene Chandler, Dee Clark ja Betty Everett saavuttivat kaikki hittejä. Pop-
ja rockmusiikin puolella suosiota saavutti yhtiön ensimmäinen valkoinen kiinnitys, The Four Seasons. Lisäksi Vee-Jay julkaisi The Beatlesin ensimmäisiä albumeja Yhdysvalloissa.

Yhdysvaltalaiset levy-yhtiöt
Alaskanrölli

Alaskanrölli (Agrostis exarata) on röllien sukuun kuuluva monivuotinen heinäkasvilaji. Se kasvaa mättäinä 20–50 senttimetriä korkeaksi. Heinä on kortta lukuun ottamatta enimmäkseen karhea; sen kaleet ovat hyvin karheat. Röyhykukinto on pystyhaarainen ja tiiviskasvuisempi kuin monilla muilla rölleillä.

Levinneisyys 
Alaskanrölli esiintyy alkuperäisenä laajasti Pohjois-Amerikassa: läntisessä Kanadassa, Alaskassa ja Yhdysvaltojen läntisellä puoliskolla. Lajia on tavattu Ruotsissa hyvin harvinaisena kylvösiementulokkaana.

Lähteet 

Röllit
Ruunien Ruunat

Ruunien Ruunat (RuRu) oli 1980-luvulla perustettu urheiluseura, jonka laji oli salibandy ja kotipaikka Hämeenlinna. Seuran edustusjoukkue pelasi korkeimmillaan lajin SM-tasolla sekä 1. divisioonassa. Kaudet 1986-92 RuRu pelasi miesten SM-sarjaa yltäen avauskaudella pronssille ja seuraavalla hopealle. Kaudet 1992-98 RuRu pelasi 1. divisioonassa ja kaudet 1998-2000 Salibandyliigassa.

Seuran naisten joukkue pelasi parhaimmillaan SM-sarjaa nimellä m/s ICS kausilla 1990-95 yltäen pronssille kaudella 1992-93.

Ruunien Ruunat oli lajin pioneereja myös junioritoiminnan käynnistäjänä, ja RuRun juniorijoukkueet voittivat seuran toimintavuosina useita SM-mitaleita. RuRun nimekkäimpiin kasvatteihin lukeutuu muun muassa SM-tasolla kaikkien aikojen eniten tehopisteitä tilastoihin kirjauttanut Santtu Manner, joka ehti edustaa hämeenlinnalaisseuraa myös aikuisten sarjoissa ennen Helsingin menestysvuosiaan.

RuRun tarina salibandyn huipputasolla päättyi vuosituhannen vaihteessa, kun toimintaa edustustasolla jatkoi salibandyseura Steelers. Sittemmin RuRun nimellä pyöritettiin vain junioritoimintaa 2010-luvun alkupuolelle saakka.

Hämeenlinnalaiset urheiluseurat
Yrjö Vartia

Yrjö Olavi Vartia (s. ) on suomalainen Helsingin yliopiston kansantaloustieteen, erityisesti ekonometrian emeritusprofessori.  Hänen ominta alaansa oli indeksiteoria ja Vartia tunnetaan kansainvälisesti ekometripiireissä muun muassa Vartia1- ja Sato-Vartia -indekseistä. Merkittävänä tutkimuslöytönä pidetään myös kysyntäfunktioiden perusteella tehtävää kuluttajan hyvinvoinnin muutoksen laskemista.

Vartia pääsi ylioppilaaksi Helsingin normaalilyseosta vuonna 1966. Hän valmistui Helsingin yliopistosta ensin luonnontieteen kandidaatiksi (matematiikka) vuonna 1968, sitten valtiotieteen kandidaatiksi (tilastotiede) vuonna 1971. Hän suoritti jatko-opinnot Helsingissä, mutta kun väittelyluvan saaminen oli hankalaa, Vartia valmistui Tampereen yliopistosta filosofian lisensiaatiksi ja filosofian tohtoriksi vuonna 1976. Hänen englanninkielisen väitöskirjansa otsikkona oli Relative changes and index numbers.

Hän työskenteli Posti- ja lennätinhallituksen liiketaloudellisessa tutkimuslaitoksessa tutkimusassistenttina ja tutkijana vuosina 1969–1971. Vartia oli Elinkeinoelämän tutkimuslaitoksen tutkija, ATK-toimen valvoja ja tutkimusohjaaja vuosina 1971–1979, sekä tutkimuskonsultti 1980–. Vartia oli myös Helsingin yliopiston tilastotieteen laitoksen assistentti 1972–1975, toimi virkaa tekevänä lehtorina syyslukukauden 1972, tilastotieteen virkaa tekevänä apulaisprofessorina vuonna 1979, apulaisprofessorina 1980–1986 ja virkaa tekevä professorina 1981–1982. Hän oli Helsingin kauppakorkeakoulun tilastotieteen professori vuosina 1986–1987 (dosentti vuodesta 1988–.) Helsingin yliopiston kansantaloustieteen professori hän oli vuodesta 1987 eläkkeelle jäämiseensä saakka.

Vartian tieteellinen julkaisutuotanto pitää sisällään useita kirjoja, sekä artikkeleita ja tutkimusraportteja. Hänen teoksiaan ovat muun muassa:
 Johdatus tilastotieteeseen (& P.-M. Vasama) useita painoksia (1970–1980), 
 Relative changes and index numbers (väitöskirja, 1976),
 Liikevaihtoveron korottaminen ja tulojen ostovoima (1979),
 Tilastotieteen perusteet (1988–1989), 
 ''Palkkadiskriminaatio (& J. Kurjenoja) (1992).

Lähteet

Aiheesta muualla
Yrjö Vartia. University of Helsinki, Helsinki. Ph.D. and M.Soc.Sc., professor in Economics  (researchgate.net)
Google Scholar -haku: Yrjö O. Vartia  (scholar.google.com)
IDEAS-haku: Vartia, Yrjö  (ideas.repec.org)
Leo Törnqvist, Pentti Vartia & Yrjö O. Vartia (1985) How Should Relative Changes be Measured? (The American Statistician, 39 (1): 43-46; abstrakti)  (tandfonline.com)

Suomalaiset taloustieteilijät
Helsingin yliopiston professorit
Helsingin kauppakorkeakoulun professorit
Suomalaiset professorit
Vuonna 1946 syntyneet
Elävät henkilöt
Walters

Walters on muun muassa seuraavien henkilöiden sukunimi:

 Barbara Walters (s. 1929), yhdysvaltalainen toimittaja
 Charles Walters (1911–1982), yhdysvaltalainen elokuvaohjaaja
 Curran Walters (s. 1998), yhdysvaltalainen näyttelijä ja malli
 Damien Walters (s. 1982), brittiläinen trampoliinivoimistelija ja sijaisnäyttelijä
 Ester Walters (1879–1933), suomalainen lastenkirjailija
 Jonathan Walters (s. 1983), englantilais-irlantilainen jalkapalloilija
 Julie Walters (s. 1950), englantilainen näyttelijä
 Melora Walters (s. 1959), yhdysvaltalainen näyttelijä
 Minette Walters (s. 1949), englantilainen kirjailija
 Shirley Walters (1925–2017), australialainen poliitikko
 Shu-Aib Walters (s. 1981), eteläafrikkalainen jalkapallomaalivahti
 Susan Walters (s. 1963), yhdysvaltalainen näyttelijä ja malli.
FC Spartak Trnava

Football Club Spartak Trnava on jalkapalloseura Trnavan kaupungista. Spartak Trnava pelaa Slovakian korkeimmalla sarjatasolla Fortuna ligassa. Trnava voitti Tšekkoslovakian jalkapalloliigan mestaruuden viidesti. Slovakian mestaruuden se on voittanut kerran, kaudella 2017–2018.

Seura perustettiin nimellä TSS Trnava 30. toukokuuta 1923, kun Šk Čechie ja ČšŠk yhdistyivät. Kommunistien vallankaappauksen jälkeen seura nimettiin TJ Kovosmaltiksi. Vuonna 1952 seura sai nykyisen nimensä. Spartak Trnavan parhaimmat vuodet sijoittuvat 1960- ja 1970-lukujen taitteeseen, jolloin se voitti viidesti Tšekkoslovakian mestaruuden.

Lähteet

Slovakialaiset jalkapalloseurat
Vuonna 1923 perustetut urheiluseurat
Mika Nenonen

Mika Nenonen (s. 28. huhtikuuta 1977 Tampere) on suomalainen jalkapalloilija. Pelipaikaltaan hän oli keskikenttäpelaaja.

Nenonen pelasi ensimmäisen Veikkausliigan ottelunsa 8. lokakuuta 1994, kun hänen edustamansa RoPS hävisi vierasottelun Hakalle 1–5. Seuraavat liigaottelunsa Nenonen pelasi PK-35:ssä kaudella 1998. Hän pelasi 22 ottelua PK-35:n saavuttaessa SM-pronssia ja teki ensimmäisen liigamaalinsa 1. kesäkuuta, kun PK-35 voitti FinnPan kotonaan 1–0. Kausina 1999–2001 Nenonen edusti Jokereita yhteensä 61 liigaottelussa. Jokereissa hän oli saavuttamassa SM-hopeaa kaudella 2000. Kaudella 2002 Nenonen edusti Tampere Unitedia 29 liigaottelussa. Kausina 2003–2005 Nenonen pelasi Hakassa 51 liigaottelua. Hakassa hän voitti Suomen-mestaruuden kaudella 2004 ja SM-hopeaa kaudella 2003. Yhteensä Nenonen pelasi 174 liigaottelua, joissa hän teki 21 maalia.

Suomen Cupin Nenonen voitti Jokereissa 1999 ja Hakassa 2005. PK-35:n kanssa hän oli häviämässä loppuottelua 1998.

Saavutukset 
 Veikkausliiga:
 kultaa 2004 (Haka)
 hopeaa 2000 (Jokerit) ja 2003 (Haka)
 pronssia 1998 (PK-35)
 Suomen Cup:
 kultaa 1999 (Jokerit) ja 2005 (Haka)
 hopeaa 1998 (PK-35)

Lähteet 

Suomalaiset jalkapalloilijat
Jalkapallon Suomen mestarit
Jalkapallon Suomen Cupin mestarit
Vuonna 1977 syntyneet
Elävät henkilöt
Erik Andersson

Erik Vilhelm Andersson (2. helmikuuta 1948 Finström – 21. huhtikuuta 2018 Turku) oli suomalainen kielitieteilijä, runoilija ja Åbo Akademin ruotsin kielen professori (emeritus).

Andersson tuli ylioppilaaksi Ålands lyceumista vuonna 1966. Hän valmistui Åbo Akademista filosofian kandidaatiksi ja maisteriksi vuonna 1969, lisensiaatiksi 1972 ja filosofian tohtoriksi 1977. Vuosina 1971–1972 hän suoritti jatko-opintoja Yhdysvalloissa Wisconsinin yliopistossa Madisonissa. 

Hän työskenteli Åbo Akademin ruotsin kielen apulaisprofessorina vuosina 1977–1991 ja professorina vuodet 1991–2012. 

Hänen kirjoittamiaan kirjoja ovat
 Verbfrasens struktur i svenskan: En studie i aspekt, tempus, tidsadverbial och semantisk räckvidd. Meddelanden från Stiftelsens för Åbo Akademi forskningsinstitut nr 18 (1977)
 Språkets struktur: Gymnasiets svenska, kurs 2 (försöksduplikat med Birgitta Abrahamsson), Söderströms (1978)
 Orden är ögon: Haiku-dikter. Schildts (1983)
 Grammatik från grunden: En koncentrerad svensk satslära. Ord och stil nr 24 (1993)
 Fanfar i hum: Akademisk tillfällespoesi (1998).

Hän osallistui merkittävällä panoksellaan yhdessä (Ulf Telemanin ja Staffan Hellbergin kanssa) myös laajalti tunnettujen ruotsin kielen kielioppien Svenska Akademiens grammatik (1999) ja Inledning till grammatiken (2001) kirjoittamiseen. 

Andersson oli Suomen Tiedeseuran jäsen vuodesta 1986.

Runoteosten lisäksi Andersson laati messutekstejä, joita ovat säveltäneet Jan Hellberg (Vi famnas av din skapelse) ja Juhani Haapasalo (Se Människan).

Lähteet

Suomalaiset kielitieteilijät
Åbo Akademin professorit
Suomalaiset professorit
Suomalaiset runoilijat
Vuonna 1948 syntyneet
Vuonna 2018 kuolleet
Dave Franco

David John "Dave" Franco (12. kesäkuuta 1985 Palo Alto, Kalifornia) on yhdysvaltalainen näyttelijä. Hänellä on isänsä puolelta portugalilaiset ja ruotsalaiset sukujuuret ja äitinsä puolelta venäjänjuutalaiset sukujuuret. Näyttelijä James Franco on hänen veljensä.

Ura 
Dave Franco aloitti uransa pikkurooleissa elokuvissa, kuten Superbad ja Charlie St. Cloud. Hänen läpimurtoroolinsa oli elokuvassa 21 Jump Street. Hänen uransa muita elokuvia ovat muun muassa Suuri puhallus, Suuri puhallus 2, Naapurit ja Warm Bodies. Hän näytteli myös komediasarjan Tuho-osasto yhdeksännellä kaudella.

Yksityiselämä 
Dave Franco meni naimisiin Alison Brien kanssa vuonna 2017.

Lähteet

Aiheesta muualla 
 
 Dave Francon viralliset Facebook-sivut

Yhdysvaltalaiset näyttelijät
Vuonna 1985 syntyneet
Elävät henkilöt
Amerikanjuutalaiset
Amerikanruotsalaiset
Amerikanportugalilaiset
Hällskäret

Hällskäret on Kokkolassa Perämereen ulottuva niemeke. Niemelle kulkee yleinen hiekkatie. Niemen päässä kallioilla sijaitsee Kokkolan kaupungin ylläpitämä laavu. Laavulta löytyy polttopuut valmiina. Talvella laavun kautta kulkee hiihtolatu Trullevista Poroluotoon. Voimakkaan maankohoamisen myötä rantaviiva muuttuu jatkuvasti ja merkit ovat selvästi nähtävissä niemellä. Hällskäret on suosittua mökkialuetta.

Lähteet:
https://www.google.fi/maps/place/Hällskäret/@63.9133604,23.1329815,15z/data=!4m5!3m4!1s0x46874c003c1fb5eb:0x78961df6197a335b!8m2!3d63.9141822!4d23.1356508

http://www.kokkola.fi/palvelut/ymparisto_ja_luonto/luonnon_virkistyskaytto/taukopaikat/fi_FI/laavut/ 

http://www.kokkola.fi/rousseau_hanke/perinnetieto_ja_kasvit/mita_taalla_kasvaa/fi_FI/

Kokkolan luonto
Impola (täsmennyssivu)

Impola tarkoittaa esimerkiksi seuraavia:

Impola, Porin kaupunginosa

Sukunimi
Ahti Impola (s. 1963), muusikko
Hannele Impola (s. 1984), keilaaja 
Heikki Impola kirjailijanimi Heikki Rasila (1887–1971), kirjailija 
Richard Impola (1923–2015),  amerikansuomalainen kirjallisuuden professori ja kääntäjä

Luettelot henkilöistä sukunimen mukaan
Lincoln Aviator

Lincoln Aviator on katumaasturi jota yhdysvaltalainen Lincoln Motor Company valmisti vuosina 2002-2005. Se palasi merkin mallistoon 2019, kun Aviator korvasi Lincoln MKT:n.

Sukupolvet

Myyntiluvut 

Aviator
J-segmentin autot
2000-vuosikymmenen autot
2010-luvun autot
2020-luvun autot
Maksakooma

Maksakooma liittyy maksakirroosin viimeisiin vaiheisiin. Siinä maksan vauriot ovat niin vakavia että ne johtavat vaikeisiin aineenvaihdunnan häiriöihin jotka loppuvaiheessa vaikuttavat myös aivojen toimintaan. Tämä voi ilmetä tajunnan laskuna ja jopa syvänä tajuttomuutena, jota kutsutaan maksakoomaksi. Maksakirroosi on maksan normaalin kudoksen arpeutumista, ja se voi alkoholin/päihteiden lisäksi johtua esimerkiksi lääkkeistä, infektioista (ei päihteisiin liittyvistä), synnynnäisistä sairauksista, erilaisista maksasairauksista, rasvamaksasta jne.

Lähteet

Viitteet 

Maksan sairaudet
Wimbledonin tennisturnaus 2017 – sekanelinpeli

Heather Watson ja Henri Kontinen oli puolustava mestaripari, mutta he hävisivät loppuottelussa parile Martina Hingis ja Jamie Murray.

Sijoitetut pelaajat 

 Jamie Murray /  Martina Hingis (mestarit)
 Bruno Soares /  Jelena Vesnina (välierät)
 Łukasz Kubot /  Chan Yung-jan (vetäytyivät)
 Ivan Dodig /  Sania Mirza (3. kierros)
 Édouard Roger-Vasselin /  Andrea Hlaváčková (2. kierros)
 Rajeev Ram /  Casey Dellacqua (2. kierros)
 Raven Klaasen /  Katarina Srebotnik (2. kierros)
 Jean-Julien Rojer /  Chan Hao-ching (2. kierros)
 Juan Sebastián Cabal /  Abigail Spears (3. kierros)
 Rohan Bopanna /  Gabriela Dabrowski (puolivälierät)
 Daniel Nestor /  Andreja Klepač (3. kierros)
 Maks Mirny /  Jekaterina Makarova (3. kierros)
 Aisam-ul-Haq Qureshi /  Anna-Lena Grönefeld (2. kierros)
 Marcin Matkowski /  Květa Peschke (2. kierros)
 Michael Venus /  Barbora Krejčíková (3. kierros)
 Roman Jebavý /  Lucie Hradecká (3. kierros)

Kaavio

Loppukierrokset

Kaavion yläosa

Lohko 1

Lohko 2

Kaavion alaosa

Lohko 3

Lohko 4

Lähteet 
 Sekanelinpeli Wimbledon.comissa 

Wimbledonin tennisturnaus 2017
Ekstruusioreaktio

Ekstruusioreaktio on kemiallisen reaktion tyyppi, jossa atomi tai atomiryhmä irtoaa molekyylistä ja tuotteeseen muodostuu uusi kemiallinen sidos niiden kahden atomin välille, joihin irtoava ryhmä alun perin oli sitoutunut. Ekstruusioreaktio on insertioreaktion käänteisreaktio. Ekstruusioreaktiota voidaan kuvata yleisellä reaktioyhtälöllä:
A–B–C → B + A–C

Ekstruusioreaktioissa irtoava ryhmä on usein pienikokoinen kaasumainen molekyli. Tällaisia ovat esimerkiksi typpi, hiilimonoksidi, hiilidioksidi tai rikkidioksidi. Ekstruusioreaktio voi tapahtua joko kuumennettaessa tai fotokemiallisesti säteilyttämällä. Tyypillisiä esimerkkejä ekstruusioreaktioista ovat typen ekstruusio pyratsoliinijohdannaisista, jolloin muodostuu syklopropaanijohdannaisia, rikkidioksidin irtoaminen sulfoneista Ramberg–Bäcklund-reaktiossa sekä hiilimonoksidin irtoaminen aldehydeistä säteilytettäessä niitä ultraviolettivalolla.

Lähteet

Orgaaniset reaktiot
Joel Willans

Joel Willans (s. 11 toukokuuta 1972 Iso-Britannia) on brittiläinen tekstisuunnittelija, digitaalisen markkinoinnin asiantuntija ja kirjailija.

Tausta 
Willans muutti Suomeen vuonna 2002 Lontoossa tapaamansa suomalaisen tyttöystävänsä, nykyisen vaimonsa kanssa. 

Ennen Suomeen muuttoa Willans ehti opiskella historiaa Lontoossa, työskennellä mainosalalla ja kirjoittaa novelleja erilaisiin lehtiin.

Suomessa hän on perustanut mainostoimiston Helsinkiin vaimonsa kanssa. Pariskunnalla on kaksi lasta.

Kirjallinen ja muu tuotanto 
Willansin esikoiskirja, novellikokoelma Spellbound – Stories of Women's Magic over Men julkaistiin vuonna 2013 Englannissa. Kirjan tarinoissa kuvaillaan miehiä, jotka ihastuvat naisiin. 

Toisen kirjan, 101 Very Finnish Problems – The Foreigner’s Guide to Surviving in Finland, julkaisi suomalainen Gummerus-kustantamo vuonna 2017. Teos on kokoelma lyhyitä englanninkielisiä pakinankaltaisia esseitä, jotka huumorin avulla kuvailevat suomalaista kulttuuria ulkopuolisen silmin. 

Kirjan teema pohjautuu suosittuun Very Finnish Problems -sivuun Facebookissa, joka kuvameemien avulla vitsailee Suomesta esittelemällä maahan liittyviä piirteitä ja ilmiöitä ”ongelmina”. Very Finnish Problems -brändillä on yhteensä yli 650 000 seuraajaa eri sosiaalisissa medioissa. Gummerus kustansi myös jatko-osan More Very Finnish Problems - An Even More Essential Guide To Surviving In Finland (2018), joka syventää edeltäjänsä kirjoitustyyliä lisäten kuvitusta sosiaalisesta mediasta tutuilla meemeillä.  

Sekä kirjoissaan että haastatteluissa Willans on nostanut esille kontrastin pohjoismaisten yhteiskuntien myönteisten erityispiirteiden ja brittiläisen, syvälle juurtuneen "pinnallisen" luokkayhteiskunnan välillä.

Iso-Britanniassa Willansin novelleja on palkittu Yeovil Literary Prizellä ja luettu ääneen BBCn radiokanavalla.

Willansin mainostoimisto julkaisee myös Very Finnish Problems -nimistä podcastia Ink Tank -verkkojulkaisun alaisuudessa.

Lähteet

Aiheesta muualla 
 Willansin perustama Very Finnish Problems -sivu Facebookissa.

Brittiläiset kirjailijat
Suomalaiset kirjailijat
Suomalaiset yrittäjät
Suomalaiset bloginpitäjät
Vuonna 1972 syntyneet
Elävät henkilöt
Petit Le Mans 2012

Petit Le Mans 2012 oli moottoriurheilun kestävyysajokilpailu, joka ajettiin 20. lokakuuta 2012 Road Atlantan moottoriradalla Yhdysvalloissa.

Kilpailun voittivat Lolalla ajaneet Neel Jani, Nicolas Prost ja Andrea Belicchi.

Tulokset 

Vuoden 2012 moottoriurheilu